
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 859 


9 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή της μηνιαίας αμοιβής εξεταστών ικα¬ 
νότητας οδήγησης υποψηφίων οδηγών και βοηθών 
εξεταστών. 1 

Ορισμός μελών επιτροπής παρ. 14 άρθρου 9 του Ν. 
2386/96, όπως αυτή αντικαταστάθηκε μετηνπαρ. 3 
του άρθρου 11 του Ν. 2873/2000 (ΦΕΚ 285 Α), για 
την εξέταση προσφυγών κατά αποφάσεων επιβο¬ 
λής προστίμων για ακάλυπτες επιταγές, απαλλαγή 
προσαυξήσεων εκπρόθεσμης καταβολής και δια¬ 
γραφής χρεών προς το Δη μόσιο. 2 

Σύσταση, συγκρότηση και ορισμός μελών Επιτροπής 
Αξιολόγησης αιτημάτων Προμηθειών και Εκτέλε¬ 
σης Εργασιώντου Υπουργείου Εσωτερικών, Δημό¬ 
σιας Διοίκησης και Αποκέντρωσης με διαπραγμά¬ 


τευση για την περίοδο έτους 2002 . 3 

Χορήγηση επιδόματος μακροχρονίως ανέργων. 4 

Συγκρότηση Τοπικού Συμβουλίου Μνημείων Νομού 
Δωδεκανήσου. 5 

Σύσταση Νομικού Προσώπου με την επωνυμία «Σχολι¬ 
κή Επιτροπή 8ου Δημοτικού Σχολείου - 6ου Νηπια¬ 
γωγείου Λιβαδειάς» Ν. Βοιωτίας. 6 

Σύσταση Δημοτικού Νομικού Προσώπου με την επω¬ 
νυμία «Σχολική Επιτροπή 1ου Δημοτικού Σχολείου 
- Ειδικού Σχολείου -1 ου Νηπιαγωγείου Λιβαδειάς» 

Ν. Βοιωτίας. 7 

Κατάργηση Νομικού Προσώπου με την επωνυμία 
«Σχολική Επιτροπή 1ου Δημοτικού Σχολείου 8ου 
Δημοτικού Σχολείου Ειδικού Σχολείου 1ου Νηπια¬ 
γωγείου 6ου Νηπιαγωγείου στο Δήμο Λεβαδέων» 

Ν. Βοιωτίας. 8 


ΑΠΟΦΑΣΕΙ Σ 

Αριθ. 2/31564/0022 (1) 

Αναπροσαρμογή της μηνιαίας αμοιβής εξεταστών ικανό¬ 
τητας οδήγησης υποψηφίων οδηγών και βοηθών εξε¬ 
ταστών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν.Δ/τος 638/1970 «Περί ιατρικής εξετάσεωςτων 
οδηγών αυτοκινήτων κ.λπ.», όπως ισχύουν σήμερα. 

β) Του Ν. 1558/85 «Κυβέρνηση και κυβερνητικά όργανα». 

γ) Του Ν. 2470/97 «Αναμόρφωση μισθολογίου του προ¬ 
σωπικού της Δημόσιας Διοίκησης». 

δ) Του Ν. 2592/1998 (άρθρο 16 παρ. 4) Αναπροσαρμο¬ 
γή συντάξεων πολιτικών συνταξιούχων κ.λπ.» 

ε) Του Ν. 3016/2002 (άρθρο 14) «Για την εταιρική διακυ¬ 
βέρνηση, θέματα μισθολογίου και άλλες διατάξεις». 

2. Την Κ.Υ.Α. 2/81283/0022/99 των Υπ. Οικονομικών και 
Μεταφορών -Επικοινωνιών «Καθορισμός μηνιαίας αμοι¬ 
βής εξεταστών ικανότητας οδήγησης υποψηφίων οδη¬ 
γών και βοηθών εξεταστών». 

3. Την Κ.Υ.Α. 2/54376/Α 0024/2000 των Υπ. Οικονομικών 
και Μεταφορών - Επικοινωνιών «Διατήρηση του εκτός 
προϋπολογισμού ειδικού λογ/σμού με αρ. 541077.03 και 
τίτλο ΕΞΙ Ο. 

4. Την 58930/480/1999 απόφαση του Υπ. Μεταφορών - 
Επικοινωνιών «Άδειες οδήγησης αυτοκινήτων, μοτοσυ- 
κλετών καιτετρακύκλων». 

5. Την από 20.8.2001 ειδική συλλογική συμφωνία μετα¬ 
ξύ του Ελληνικού Δημοσίου και της ΠΟΣΥΜΕ. 

6. Το γεγονός ότι από την εφαρμογή των διατάξεων της 
απόφασης αυτής προκαλείται ετήσια ύψους 946.400 ευ¬ 
ρώ περίπου για το τρέχον έτος και 1.250.200 ευρώ για τα 
επόμενα έτη, η οποία δεν βαρύνει τον Κρατικό Προϋπο¬ 
λογισμό αλλά τις πιστώσεις του ειδικού λογαριασμού του 
Ν.Δ/τος 638/70. 

7. Την 1100383/1330/0006Α/31.10.2001 απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών», 
αποφασίζουμε: 

1. Αναπροσαρμόζουμε, σε υλοποίηση των διαλαμβανό¬ 
μενων στο άρθρο 1 της ειδικής συλλογικής συμφωνίας 
που αναγράφεται παραπάνω, την μηνιαία ειδική κατ’ απο¬ 
κοπή αμοιβή που καθορίσθηκε με την αναγραφόμενη 
στον αρ. 2 του σκεπτικού της παρούσας απόφασης Κ.Υ.Α. 
2/81283/0022/24.11.1999, από 352,16 ευρώ (120.000 
δρχ.) σε 410,86 ευρώ (140.000 δρχ.)γιατους εξεταστές 
υποψηφίων οδηγών και από 234,78 ευρώ (80.000 δρχ.) σε 
264,12 ευρώ (90.000 δρχ.) για τους βοηθούς εξεταστών. 

2. Η αναπροσαρμογή αυτή θα ισχύει σε ποσοστό 50% 
από 1.1.2002 και κατά το υπόλοιπο 50% από 1.7.2002. 

3. Κατά τα λοιπά ισχύει, ως έχει, η προαναφερόμενη 
ΚΥΑ 2/81283/0022/24.11.1999. 

4. Η απόφαση αυτή, της οποίας η ισχύς αρχίζει από 
1.1.2002, να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 
ΟΙΚΟΝΟΜΙΚΩΝ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Κ. ΣΚΑΝΔΑΛΙΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 
-♦- 

Αριθ. 1057521/1078/Α0006 (2) 

Ορισμός μελών επιτροπής παρ. 14 άρθρου 9 του Ν. 
2386/96, όπως αυτή αντικαταστάθηκε με την παρ. 3 
του άρθρου 11 του Ν. 2873/2000 (ΦΕΚ285 Α), για την 
εξέταση προσφυγών κατά αποφάσεων επιβολής προ¬ 
στίμων για ακάλυπτες επιταγές, απαλλαγή προσαυξή- 
σεων εκπρόθεσμης καταβολής και διαγραφής χρεών 
προς το Δημόσιο. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του Π.Δ. 284/88 «Οργανισμός του 
Υπουργείου Οικονομικών» (ΦΕΚ 128Α'). 

β) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών» (ΦΕΚ 57Α'). 

γ) Του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις», (ΦΕΚ 75Α'), όπως τροποποιήθηκε και 
κωδικοποιήθηκε με τις διατάξειςτου Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45 Α'). 

δ) Των παρ. 14,15 και 16 του άρθρου 9 του Ν. 2386/96, 
με τις οποίες συστήθηκε Επιτροπή (εξέτασης προσφυ¬ 
γών κατά αποφάσεων επιβολής προστίμων για ακάλυ¬ 
πτες επιταγές, απαλλαγής προσαυξήσεων εκπρόθεσμης 
καταβολής και διαγραφής χρεών προς το Δημόσιο), και 


ορίσθηκαν τα θέματα συγκρότησης και λειτουργίας αυ¬ 
τής, όπως τροποποιήθηκε με την παρ. 3 του άρθρου 11 
του Ν. 2873/2000 (ΦΕΚ285 Α'). 

ε) Της παρ. 16 του αρθρ. 4 του Ν. 2390/96 (ΦΕΚ 54Α'), 
«Μεταρρυθμίσεις στο αντικειμενικό σύστημα φορολο¬ 
γίας εισοδήματος και άλλες διατάξεις». 

στ) Του άρθρου 18του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40Α'). 

2. Το 20718/26.6.2002 έγγραφο της Δ/νσης Είσπραξης 
Δημοσίων Εσόδων. 

3. Το γεγονός ότι, από τις διατάξεις της απόφασης αυ¬ 
τής προκαλείται δαπάνη για την αμοιβή του Προέδρου, 
των μελών των εισηγητών καιτου Γ ραμματέατης Επιτρο¬ 
πής, η οποία θα βαρύνει τις πιστώσεις του προϋπολογι¬ 
σμού του Υπουργείου Οικονομίας και Οικονομικών και θα 
καθορισθεί με άλλη απόφαση του Υπουργού Οικονομίας 
και Οικονομικών. 

4. Την 1113926/1557/Α0006/11.12.2001 απόφαση του 
Υπουργού Οικονομικών (ΦΕΚ 1703 Β'), με την οποία μετα¬ 
βιβάσθηκε η εξουσία, στο Γ ενικό Γ ραμματέα, στους Γ εν. 
Δ/ντές κ.λπ., να υπογράφουν «Με Εντολή Υπουργού», 
αποφασίζουμε: 

Α.- Ορίζουμε τα μέλη της Επιτροπής παρ. 14 αρθρ. 9του 
Ν. 2386/96, όπως αυτή τροποποιήθηκε με την παρ. 3 του 
άρθρου 11 του Ν. 2873/2000 (ΦΕΚ 285 Α'), (γιατην εξέτα¬ 
ση προσφυγών κατά αποφάσεων επιβολής προστίμων 
για ακάλυπτες επιταγές, απαλλαγής προσαυξήσεων εκ¬ 
πρόθεσμης καταβολής και διαγραφής χρεών προς το Δη¬ 
μόσιο, ως εξής: 

1. Το Γρηγόριο Κράμπα, Αντιπρόεδρο του Ν.Σ. Κρά¬ 
τους, ως Πρόεδρο, με αναπληρωτή τον Βλάσιο Βούκαλη, 
Νομικό Σύμβουλο του Ν.Σ. Κράτους. 

2. Το Διονύσιο Κουνάδη, Γενικό Δ/ντή της Γενικής 
Δ/νσης Φορολογίας, ως μέλος, με αναπληρωτή το Δημή- 
τριο Παπαδημητρίου, Διευθυντή, που υπηρετεί ως Προϊ¬ 
στάμενος της Δ/νσης Φορολογίας Εισοδήματος. 

3. Το Γεώργιο Παπαδόπουλο, Διευθυντή, που υπηρετεί 
ως Προϊστάμενος της Δ/νσης Είσπραξης Δημοσίων Εσό¬ 
δων, ως μέλος, με αναπληρωτή το νόμιμο αναπληρωτή 
του. 

4. Το Γεώργιο Δόση, Διευθυντή, που υπηρετεί ως Προϊ¬ 
στάμενος 4ου ΤΕΚ Αθηνών, ως μέλος, με αναπληρωτή τον 
Βασίλειο Σιαμέτη, Διευθυντή, που υπηρετεί ως Προϊστά¬ 
μενος της Β' ΔΟΥ Καλλιθέας. 

5. Την Αικατερίνη Κόκκινη, υπάλληλο με βαθμό Α', του 
κλάδου ΠΕ Εφοριακών, που υπηρετεί ως Προϊσταμένη 
του Γ Τμήματος της Δ/νσης Είσπραξης Δημοσίων Εσό¬ 
δων, ως μέλος, με αναπληρώτρια τη Στέλλα Χουζούρη, 
υπάλληλο ιδίου βαθμού και κλάδου, που υπηρετεί ως 
Προϊσταμένη του Β' Τμήματος της ιδίας Δ/νσης. 

Β. Εισηγητές στην Επιτροπή αυτή ορίζονται: 

1. Η Παναγιώτα Τσέλιου, υπάλληλος με βαθμό Α', του 
κλάδου ΠΕ Εφοριακών, που υπηρετεί ως Προϊσταμένη 
του Α' Τμήματος της Δ/νσης Είσπραξης Δημοσίων Εσό¬ 
δων, με αναπληρώτρια την Ελένη Τζιλίνη, υπάλληλο ιδίου 
βαθμού και κλάδου, που υπηρετεί στην ιδία ως άνω Δ/νση. 

2. Η Βασιλική Μοντέλου, υπάλληλος με βαθμό Α', του 
κλάδου ΠΕ Εφοριακών, με αναπληρωτή τον Κων/νο Κού- 
λη, υπάλληλο με βαθμό Α', του κλάδου ΔΕ Εφοριακών, 
που υπηρετούν στην ιδία ως άνω Δ/νση. 

Γ. Χρέη Γ ραμματέα της Επιτροπής θα εκτελεί ο Γ εώρ- 
γιος Σταυρόπουλος, υπάλληλος με βαθμό Α', του κλάδου 

ΠΕ Εφοριακών, που υπηρετεί στη Δ/νση Είσπραξης Δη¬ 
μοσίων Εσόδων, με αναπληρώτρια την Αμαλία Μπρέ- 
μπου, υπάλληλο με βαθμό Β'του ιδίου κλάδου που υπη¬ 
ρετεί στην ίδια Δ/νση. 

Δ. Έργο της Επιτροπής είναι το αναφερόμενο στις πα- 
ραγρ. 14,15 και 16του αρθρ. 9 του Ν. 2386/96. 

Ε. Η θητεία της επιτροπής είναι διετής και αρχίζει την 
10.7.2002. 

ΣΤ. Η Επιτροπή θα συνεδριάζει εκτός των ωρών του κα¬ 
νονικού ωραρίου λειτουργίας των Δημοσίων Υπηρεσιών, 
στο κατάστημα του Υπουργείου Οικονομικών στην οδό 
Πανεπιστημίου 20, όπου στεγάζεται η Δ/νση Είσπραξης 
Δημοσίων Εσόδων (Δ16). 

Ζ. Η αποζημίωση του Προέδρου, των μελών των ειση¬ 
γητών και του Γραμματέα της Επιτροπής, θα καθορισθεί 
με άλλη απόφαση του Υπουργού Οικονομίας και Οικονο¬ 
μικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2002 

Με εντολή Υπουργού 
Ο Γ ενικός Διευθυντής 
ΝΙΚ. ΣΤΑΥΡΙΑΝΑΚΗΣ 

-♦- 

Αριθ. 27010 (3) 

Σύσταση, συγκρότηση και ορισμός μελών Επιτροπής 
Αξιολόγησης αιτημάτων Προμηθειών και Εκτέλεσης 
Εργασιών του Υπουργείου Εσωτερικών, Δημόσιας Δι¬ 
οίκησης και Αποκέντρωσης με διαπραγμάτευση για 
την περίοδο έτους 2002. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

Α. Του Ν. 2286/1995 «Προμήθειες του Δημοσίου Τομέα 
και ρυθμίσεις συναφών θεμάτων» (ΦΕΚ 19Α'). 

Β. Του Π.Δ. 370/1995 (ΦΕΚ 119Α) «Προσαρμογήτης Ελ¬ 
ληνικής Νομοθεσίας περί προμηθειών του Δημοσίου 
προς το Κοινοτικό δίκαιο κ.λπ., όπως τροποποιήθηκε με¬ 
ταγενέστερα με το Π.Δ. 105/2000 (ΦΕΚ 100Α). 

Γ. Του Π.Δ. 394/1996 « Κανονισμός προμηθειών του Δη¬ 
μοσίου» (ΦΕΚ266Α'). 

Δ. Του Π.Δ. 346/98 «Προσαρμογή της Ελληνικής νομο¬ 
θεσίας για τις δημόσιες συμβάσεις υπηρεσιών προς τις 
διατάξεις της Οδηγίας 92/50/ΕΟΚ του Συμβουλίου της 
18ης Ιουλίου 1992»(ΦΕΚ230Α). 

Ε. Του Π.Δ. 18/2000 «Τροποποίηση του ΠΔ 346/98 προ¬ 
σαρμογή της Ελληνικής νομοθεσίας για τις δημόσιες 
συμβάσεις υπηρεσιών προς τις διατάξεις της Οδηγίας 
92/50/ΕΟΚ της 18ης Ιουλίου 1992», σε συμμόρφωση 
προς τις διατάξεις της Οδηγίας 97/52/ΕΚ της 13ης Οκτω¬ 
βρίου 1997(ΦΕΚ 15Α). 

Ζ. Του Π .Δ. 49/1988 «Οργανισμός του Υπουργείου Εσω¬ 
τερικών», (ΦΕΚ 18Α) όπως αυτός τροποποιήθηκε και συ¬ 
μπληρώθηκε μεταγενέστερα. 

ΣΤ. Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης & Αποκέντρωσης 
και καθορισμός αρμοδιοτήτων του» (ΦΕΚ201Α'). 


2. Την ανάγκη σύστασης - συγκρότησης Επιτροπής 
αξιολόγησης αιτημάτων που αφορούν στην προμήθεια 
αγαθών, ή εκτέλεσης εργασιών στο Υπουργείο Εσωτερι¬ 
κών, Δημόσιας Διοίκησης και Αποκέντρωσης με τη διαδι¬ 
κασία της διαπραγμάτευσης. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

3. Συνιστούμε στο Υπουργείο Εσωτερικών, Δημόσιας 
Διοίκησης και Αποκέντρωσης πενταμελή Επιτροπή αξιο¬ 
λόγησης αιτημάτων των Υπηρεσιών αυτού, για την προ¬ 
μήθεια αγαθών και την εκτέλεση εργασιών περιόδου 
2002 με τη διαδικασία της διαπραγμάτευσης, ως προς τη 
συνδρομή ή μη που δικαιολογούν τη διαδικασία αυτή. 

2. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

1) Κασιάρη Αφροδίτη, Γεν. Διευθύντρια της Γενικής Δι¬ 
εύθυνσης Διοικητικής Υποστήριξης του Υπουργείου 
Εσωτερικών, Δημόσιας Διοίκησης και Αποκέντρωσης ως 
Πρόεδρο, αναπληρούμενη από το νόμιμο αναπληρωτή 
της. 

2) Παναγιώτου Ιωάννη, προϊστάμενο τμήματος, Ανα¬ 
πληρωτή Διευθυντή, με βαθμό Α' της Διεύθυνσης Τεχνι¬ 
κών Υπηρεσιών του Υπουργείου Εσωτερικών, Δημόσιας 
Διοίκησης και Αποκέντρωσης ως μέλος, αναπληρούμενο 
από το νόμιμο αναπληρωτή του. 

3) Ζαννετόπουλο Ιωάννη, Διευθυντή της Διεύθυνσης 
Μηχανοργάνωσης και ΗΕΣτου Υπουργείου Εσωτερικών, 
Δημόσιας Διοίκησης και Αποκέντρωσης ως μέλος, ανα¬ 
πληρούμενο από το νόμιμο αναπληρωτή του. 

4) Μπακαβέλου Ευθυμία, Προϊσταμένη τμήματος της 
Διεύθυνσης Οικονομικού του Υπουργείου Εσωτερικών, 
Δημόσιας Διοίκησης και Αποκέντρωσης ως μέλος, ανα¬ 
πληρούμενη από το νόμιμο αναπληρωτή της. 

5) Αθανασοπούλου Δήμητρα, Προϊσταμένη τμήματος 
με βαθμό Α' που υπηρετεί στη Γενική Γραμματεία Πολιτι¬ 
κής Προστασίαςτου Υπουργείου Εσωτερικών, Δημόσιας 
Διοίκησης και Αποκέντρωσης με αναπληρωματικό μέλος 
το Σουγιουλτζή Δημήτριο υπάλληλο της Γ ενικής Γ ραμμα- 
τείας Πολιτικής Προστασίας του Υπουργείου Εσωτερι¬ 
κών, Δημόσιας Διοίκησης και Αποκέντρωσης του κλάδου 
ΤΕ Τεχνολογικών Εφαρμογών, με βαθμό Δ'. 

Γραμματέας της Επιτροπής ορίζεται η Σάρδη Γαρυ¬ 
φαλλιά υπάλληλος της Διεύθυνσης Οικονομικού με βαθ¬ 
μό Δ' με αναπληρώτρια την Πλασκασοβίτη Δήμητρα 
υπάλληλο ΙΔΑΧτης ίδιας Διεύθυνσης. 

3. Έργο της επιτροπής είναι η αξιολόγηση αιτημάτων, 
Υπηρεσιών του Υπουργείου Εσωτερικών, Δημόσιας Διοί¬ 
κησης και Αποκέντρωσης, που αφορούν στην προμήθεια 
αγαθών ή την εκτέλεση εργασιών με τη διαδικασία της 
διαπραγμάτευσης, ως προς τους λόγους που προβάλλο¬ 
νται από τον αιτούντα φορέα, αν στοιχειοθετούν ή όχι την 
προσφυγή στη διαδικασία αυτή. 

Ο Πρόεδρος της Επιτροπής, δύναται να καλεί και υπαλ¬ 
λήλους των αρμόδιων Υπηρεσιών που υποβάλλουν τα αι¬ 
τήματα, με σκοπό τη διευκόλυνση του έργου της Επιτρο¬ 
πής. 

4. Η Επιτροπή θα συνεδριάζει εντός και εκτός του κανο¬ 
νικού ωραρίου λειτουργίας των δημοσίων υπηρεσιών, 
σύμφωνα με τις ισχύουσες διατάξεις περί συλλογικών ορ¬ 
γάνων και θα εξετάζει αιτήματα κατεπειγόντως, υποβάλ¬ 
λοντας σχετικό πρακτικό σε πέντε (5) ημέρες από τη σύ¬ 
γκλισή της, στο οποίο θα τεκμηριώνονται εμπεριστατω- 

μένα, αν συντρέχουν ή όχι λόγοι για την προμήθεια αγα¬ 
θών ή την εκτέλεση έργων με τη διαδικασία της διαπραγ¬ 
μάτευσης. 

5. Η χρονική διάρκεια λειτουργίας της Επιτροπής ορί¬ 
ζεται ως την 31.12.2002. 

6. Η απόφαση αυτή να δημοσιευτεί στην Εφημερίδατης 
Κυβερνήσεως, 

Αθήνα, 8 Ιουλίου 2002 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 
-♦- 

Αριθ. 31092 (4) 

Χορήγηση επιδόματος μακροχρονίως ανέργων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85). 

2. Το άρθρο 27 του Ν. 3016/2002 (ΦΕΚ 
110/Α/17.5.2002). 

3. Το Π.Δ. 368/89 (ΦΕΚ 163/Α) «Οργανισμός Υπουργεί¬ 
ου Εργασίας». 

4. Τις διατάξεις του Ν.Δ. 212/69 «Περί οργανώσεων και 
διοικήσεων του Οργανισμού Απασχόλησης Εργατικού 
Δυναμικού» (ΦΕΚ 112/Α/69), όπως τροποποιήθηκε και συ¬ 
μπληρώθηκε μεταγενέστερα. 

5. Την 1100383/Α0006/31.10.2001 απόφαση του Πρω¬ 
θυπουργού και του Υπουργού Οικονομίας και& Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομικών». 

6. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΟΑΕΔ, η 
οποία θα καλύπτεται με διάθεση των αναγκαίων κονδυ- 
λίων από τον κρατικό προϋπολογισμό μέσω του Υπουρ¬ 
γείου Εργασίας και Κοινωνικών Ασφαλίσεων, αποφασί¬ 
ζουμε: 

Καθορίζουμε τη διαδικασία, τον τρόπο, τον χρόνο και τα 
απαραίτητα δικαιολογητικά για τη χορήγηση επιδόματος 
μακροχρονίως ανέργων με στόχο την υποβοήθηση της 
ένταξήςτους στην αγορά εργασίας, τη βελτίωση των συν¬ 
θηκών διαβίωσής τους, την πρόληψη της φτώχειας, του 
κοινωνικού αποκλεισμού καιτη διαφύλαξη της κοινωνικής 
συνοχής ως εξής: 

Άρθρο 1 

Δικαιούχοι είναι μακροχρόνια άνεργοι Έλληνες υπήκο¬ 
οι και υπήκοοι Κ-Μ της Ευρωπαϊκής Ένωσης ηλικίας 45 
μέχρι 65 ετών, που είναι ασφαλισμένοι κατά της ανεργίας, 
βρίσκονται σε κατάσταση διαρκούς ανεργίας πέραν των 
12 μηνών, έχουν εξαντλήσει το δικαίωμα τακτικής επιδό¬ 
τησης ανεργίας ως μακροχρονίως άνεργοι και το ετήσιο 
οικογενειακό τους εισόδημα δεν υπερβαίνει το ποσό των 
3.000 ευρώ. 

Ως ημερομηνία γέννησης του δικαιούχου του επιδόμα¬ 
τος λογίζεται η 1η Ιανουάριου του 45ου έτους της ηλικίας 
του και ως ημερομηνία συμπλήρωσης του 65ου έτους του 
δικαιούχου η 31η Δεκεμβρίου του έτους συμπλήρωσης. 

Ως μακροχρόνια άνεργοι δικαιούχοι κατά την παραπά¬ 
νω διάταξη θεωρούνται όσοι παραμένουν αδιαλείπτως 


εγγεγραμμένοι στα μητρώα ανέργων του ΟΑΕΔ για χρο¬ 
νικό διάστημα πέραν των 12 μηνών και εξήντλησαν κατά 
το χρονικό αυτό διάστημα, το δικαίωμα τακτικής επιδότη¬ 
σής τους ως μακροχρονίως άνεργοι. 

Το ως άνω όριο εισοδήματος προσαυξάνεται κατά 587 
ευρώ για κάθε ανήλικο τέκνο της οικογένειας. Ως ανήλικο 
τέκνο θεωρείται αυτό που δεν έχει συμπληρώσει το 18ο 
έτος της ηλικίας του. 

Ως ετήσιο οικογενειακό εισόδημα, για την εφαρμογή 
του παρόντος, θεωρείται το συνολικό ετήσιο φορολογού¬ 
μενο πραγματικό ή τεκμαρτό, καθώς και το απαλλασσό¬ 
μενο, ή φορολογούμενο με ειδικό τρόπο, εισόδημα του 
ανέργου, της συζύγου του και των ανηλίκων τέκνων τους 
από κάθε πηγή. Για ενήλικους άγαμους δικαιούχους ως 
οικογενειακό εισόδημα νοείται το ατομικό. 

Το επίδομα μακροχρονίως ανέργου, το επίδομα ανερ¬ 
γίας, ασθένειας, και μητρότητας δεν λαμβάνονται υπόψη 
για τον κατά περίπτωση προσδιορισμό του ετήσιου οικο¬ 
γενειακού εισοδήματος που αποτελεί τη βάση υπολογι¬ 
σμού του επιδόματος μακροχρονίως ανέργου. 

Η κατάσταση συνεχούς ανεργίας προκύπτει από τα μη¬ 
τρώα ανέργων του ΟΑΕΔ. 

Δικαιούχοι μπορεί να είναι και περισσότερα μέλη της οι¬ 
κογένειας, εφόσον συντρέχουν οι προϋποθέσεις της πα¬ 
ρούσας απόφασης. 

Άρθρο 2 

Το επίδομα μακροχρονίως ανέργου ανέρχεται μηνιαίως 
στο ποσό των 150 ευρώ, χορηγείται για όσο χρονικό διά¬ 
στημα οι δικαιούχοι είναι άνεργοι και όχι περισσότερο 
από 12 μήνες. Το δικαίωμα ασκείται εντός αποσβεστικής 
προθεσμίας εννέα (9) μηνών 

Άρθρο 3 

Η καταβολή του διακόπτεται στην περίπτωση κατά την 
οποία ο άνεργος ενταχθεί σε απασχόληση, είτε ως νέος 
ελεύθερος επαγγελματίας, είτε με εξηρτημένη εργασία, 
είτε απορρίψει προτεινόμενη από τον ΟΑΕΔ θέση εργα¬ 
σίας συναφή με τα τυπικά προσόντα και τις δεξιότητάς 
του. 

Συμμετοχή του δικαιούχου σε επιδοτούμενο πρόγραμ¬ 
μα κατάρτισης αναστέλλει την καταβολήτου επιδόματος, 
η οποία μπορεί να συνεχισθεί για το εναπομένον μέχρι συ- 
μπληρώσεως 12 μηνών διάστημα, εφόσον ο καταρτισθείς 
δεν ενταχθεί σε οποιοσδήποτε μορφής απασχόληση. 

Επίσης αναστέλλεται η καταβολή του προαναφερόμε- 
νου επιδόματος, για όσο διάστημα ο δικαιούχος είναι 
ασθενής εφόσον λαμβάνει επίδομα ασθένειας από το IΚΑ. 

Άρθρο 4 

Ο ενδιαφερόμενος για να λάβει το προαναφερόμενο 
επίδομα υποβάλλει αίτηση συνοδευόμενη από τα κάτωθι 
δικαιολογητικά: 

α) Επικυρωμένο αντίγραφο δελτίου ανεργίας (ανανεού- 
μενο ανά μήνα), για το πέραν της τακτικής επιδότησης 
χρονικό διάστημα, από το οποίο να προκύπτει ότι ο αϊτών 
βρίσκεται σε κατάσταση διαρκούς ανεργίας. 

Στις περιπτώσεις που δεν είναι εφικτή η προσκόμιση 
δελτίου ανεργίας, θα προσκομίζεται βεβαίωση της αρμό¬ 
διας υπηρεσίας του ΟΑΕΔ, από την οποία να προκύπτει η 
κατάσταση διαρκούς ανεργίας του (ανά μήνα). 

β) Βεβαίωση από την Τοπική Υπηρεσία του ΟΑΕΔ από 
την οποία να προκύπτει το χρονικό διάστημα της τακτικής 

επιδότησης ανεργίας και ότι η χορήγηση του επιδόματος 
ανεργίας έχει εξαντληθεί. 

γ) Αντίγραφο φορολογικής δήλωσης (επικυρωμένο από 
την αρμόδια Δ.Ο.Υ.), ή εκκαθαριστικό του εισοδήματος 
του προηγούμενου οικονομικού έτους. Στην περίπτωση 
που ο ενδιαφερόμενος δεν υπέχει υποχρέωση υποβολής 
φορολογικής δήλωσης, θα προσκομίζει υπεύθυνη δήλω¬ 
ση στην οποία θα αναφέρει ότι δεν υποχρεούτο στην υπο¬ 
βολή φορολογικής δήλωσης και ότι δεν είχε ετήσιο οικο¬ 
γενειακό εισόδημα που να υπερβαίνει το ποσόντων 3000 
ευρώ. Στην υπεύθυνη δήλωση θα βεβαιώνει η οικεία 
Δ.Ο.Υ. ότι παρελήφθη απ’ αυτήν όμοια υπεύθυνη δήλω¬ 
ση. 

Σε περίπτωση που η καταβολή του προαναφερόμενου 
επιδόματος συνεχίζεται και κατά το επόμενο ημερολογια¬ 
κό έτος ο δικαιούχος θα υποβάλλει υπεύθυνη δήλωση 
στην οποία θα δηλώνει ότι το ετήσιο του προηγούμενου 
οικονομικού έτους εισόδημά του δεν υπερέβη το ποσό 
των 3000 ευρώ. 

Στηνπροαναφερόμενη υπεύθυνη δήλωση θα πρέπει να 
βεβαιώνει η οικεία Δ.Ο.Υ. ότι παρελήφθη απ’ αυτήν όμοια 
υπεύθυνη δήλωση. 

Όσοι εκ των δικαιούχων είναι υπόχρεοι υποβολής φο¬ 
ρολογικής δήλωσης, θα πρέπει να προσκομίζουν και αντί¬ 
γραφο φορολογικής δήλωσης αμέσως μετά την υποβολή 
της στη Δ.Ο.Υ. 

δ) Υπεύθυνη δήλωση με την οποία βεβαιώνεται: 

ί. ότι ο αϊτών δεν συμμετέχει σε επιδοτούμενο πρό¬ 
γραμμα επαγγελματικής κατάρτισης, δεόντως επικυρω¬ 
μένο, 

ϋ. ότι δεν λαμβάνει το επίδομα από άλλη υπηρεσία του 
ΟΑΕΔ και 

ίϋ. ότι αναλαμβάνει την ευθύνη να γνωστοποιήσει οποι¬ 
αδήποτε μεταβολή που επήλθε στα στοιχεία που δήλωσε 
υπευθύνως. 

ε) Φωτοαντίγραφο δελτίου αστυνομικής ταυτότητας. 

στ) Πιστοποιητικό οικογενειακής κατάστασης για τους 
έχοντες ανήλικα τέκνα. Η αίτηση υποβάλλεται στην αρ¬ 
μόδια Τοπική Υπη ρεσία ΟΑΕΔ του τόπου κατο ικίας το υ αι- 
τούντος. 

Άρθρο 5 

Απαραίτητο στοιχείο για την έναρξη καταβολής του επι¬ 
δόματος αποτελεί η υποβολή της αίτησης και όλωντων δι- 
καιολογητικών που προβλέπονται στο άρθρο 4 της πα¬ 
ρούσας, εφόσον πληρούνται οι προϋποθέσεις του άρ¬ 
θρου 1 αυτής. 

Χρόνος έναρξης καταβολής του επιδόματος είναι ο 
χρόνος κατά τον οποίο ο άνεργος συμπλήρωσε ή συ¬ 
μπληρώνει ένα (1) μήνα συνεχούς ανεργίας μετά τη συ¬ 
μπλήρωση των δώδεκα (12) μηνών που παραμένει αδια- 
λείπτως εγγεγραμμένος στα μητρώα ανέργωντου ΟΑΕΔ, 
εφόσον έχει εξαντλήσει το δικαίωμά του για τακτική επι¬ 
δότηση ανεργίας. 

Η συμπλήρωση του 65ου έτους συνεπάγεται την απώ¬ 
λεια δικαιώματος λήψης του υπολοίπου του προαναφε¬ 
ρόμενου επιδόματος. 

Η ανάληψη απασχόλησης συνεπάγεται άμεση υποχρέ¬ 
ωση ενημέρωσηςτηςχορηγούσαςτο επίδομα Υπηρεσίας 
υπό του δικαιούχου. 

Μετά την περάτωση του προγράμματος κατάρτισης και 
εφόσον ο καταρτισθείς δεν ενταχθεί σε απασχόληση, δύ- 
ναται να αιτηθεί την καταβολή του επιδόματος που αντι¬ 


στοιχεί στο εναπομείναν του δωδεκαμήνου χρονικό διά¬ 
στημα, προσκομίζοντας την κάρτα ανεργίας και βεβαίω¬ 
ση του φορέα για την ολοκλήρωση του προγράμματος. 

Το ως άνω επίδομα είναι προσωποπαγές και δεν μετα¬ 
βιβάζεται. 

Άρθρο 6 

Τα Κέντρα Επαγγελματικής Κατάρτισης και οι λοιποί 
φορείς υλοποίησης επιδοτούμενων προγραμμάτων κα¬ 
τάρτισης, είναι υποχρεωμένοι να χορηγούν στον ΟΑΕΔ 
στοιχεία για καταρτιζόμενους, εάντους ζητηθούν. 

Άρθρο 7 

Το ποσό του επιδόματος καταβάλλεται από τον ΟΑΕΔ 
στο δικαιούχο, μετά από τη συμπλήρωση κάθε μηνάς 
ανεργίας και αποδεικτικό για την καταβολή του επιδόμα¬ 
τος, αποτελεί η επίδειξη της κάρτας ανεργίας του δικαι¬ 
ούχου από την οποία προκύπτει ότι αυτός συνεχίζει να 
βρίσκεται αδιαλείπτως σε κατάσταση ανεργίας και καθ’ 
όλο το μήνα για τον οποίο λαμβάνει το επίδομα. 

Με την καταβολή του επιδόματος σφραγίζεται η κάρτα 
για το συγκεκριμένο μήνα με σφραγίδα στην οποία θα 
αναγράφεται «κατεβλήθη το επίδομα μακροχρονίως 
ανέργου για το μήνα ...». 

Στις περιπτώσεις που δεν είναι εφικτή η σφράγιση της 
κάρτας ανεργίας, ενημερώνεται το ηλεκτρονικό αρχείο 
προσφοράς και ζήτησης εργασίας περί της καταβολής 
του επιδόματος μακροχρονίως ανέργου και χορηγείται 
σχετική βεβαίωση. 

Άρθρο 8 

Οποιαδήποτε διαφορά προκύψει μεταξύ του ΟΑΕΔ και 
του αιτούντος θα επιλύεται σε πρώτο βαθμό από την Επι¬ 
τροπή Επιλύσεως Ασφαλιστικών Διαφορών και σε δεύτε¬ 
ρο βαθμό από το Δ.Σ. του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2002 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 

-♦- 

Αριθ. ΥΠΠΟ/ΔΙΟΙΚ/Α5/38071 (5) 

Συγκρότηση Τοπικού Συμβουλίου Μνημείων Νομού Δω- 

δεκανήσου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 49 και 52 του Ν. 3028/2002 (ΦΕΚ 
153/Α728.6.2002) «Περί προστασίας των Αρχαιοτήτων 
και εν γένει της Πολιτιστικής Κληρονομιάς». 

β) Του Π.Δ. 941/1977 για τον Οργανισμό του Υπουργεί¬ 
ου Πολιτισμού, αποφασίζουμε: 

1. Συγκροτούμε Τοπικό Συμβούλιο Μνημείων Νομού 
Δωδεκανήσου, με έδρα την Ρόδο. 

2. Η σύνθεση, οι αρμοδιότητες, η λειτουργία και κάθε 
άλλο σχετικό θέμα του ανωτέρω Συμβουλίου, διέπο- 
νται από τις διατάξεις των άρθρων 49 και 52 του Ν. 
3028/02. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. 6344 (6) 

Σύσταση Νομικού Προσώπου με την επωνυμία «Σχολική 
Επιτροπή 8ου Δημοτικού Σχολείου - 6ου Νηπιαγωγεί¬ 
ου Λιβαδειάς» Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την 181/2002 απόφαση του Δημοτικού Συμβουλίου 
Λεβαδέων περί σύστασης Νομικού Προσώπου. 

3. Τις διατάξεις του άρθρου 5του Ν. 1894/90. 

4. Την 5921/9.9.97 απόφαση του Γενικού Γραμματέα 
Περιφέρειας Στερεάς Ελλάδας περί μεταβίβασης δικαιώ¬ 
ματος υπογραφής με εντολή Γενικού Γραμματέα Περιφέ¬ 
ρειας στον Διευθυντή Τοπ. Αυτ/σης και Δ/σης ως και την 
1667/2002 μετεγενέστερη, αποφασίζουμε: 

1. Συνιστάται στο Δήμο Λεβαδέων του Νομού Βοιωτίας 
Νομικό Πρόσωπο με την επωνυμία «Σχολική Επιτροπή 
8ου Δημοτικού Σχολείου - 6ου Νηπιαγωγείου του Δήμου 
Λεβαδέων». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 

Η αμοιβή καθαριστριών. 

Η εκτέλεση έργων για την επισκευή και συντήρηση των 
σχολείων και τον κάθε είδους εξοπλισμού τους. 

Η εισήγηση προς τις αντίστοιχες Δ/νσεις Πρωτ/θμιας 
και Δευτ/θμιας Εκπαίδευσης για τον εφοδιασμό από τον 
Οργανισμό Σχολικών Κτιρίων των σχολείων με έπιπλα και 
εξοπλιστικά είδη και από το Υπουργείο Εθνικής Παιδείας 
και Θρησκευμάτων με βιβλία για τις σχολικές βιβλιοθή¬ 
κες. 

Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων και η λήψη κάθε άλλου μέ¬ 
τρου που κρίνεται αναγκαίο για τη στήριξη της διοικητι¬ 
κής λειτουργίας των σχολικών μονάδων. 

3. Το Νομικό Πρόσωπο διοικείται από 5/μελές Διοικητι¬ 
κό Συμβούλιο αποτελούμενο από: 

α. έναν (1) δημοτικό σύμβουλο ως πρόεδρο 

β. τους δύο (2) διευθυντές των αντίστοιχων σχολικών 
μονάδων 

γ. τους δύο (2) προέδρους Συλλόγων Γονέων και Κηδε¬ 
μόνων των σχολικών μονάδων.. 

Η θητεία του Δ.Σ. ακολουθεί τη δημοτική περίοδο. 

Το Δ.Σ. εκλέγει πρόεδρο και αντιπρόεδρο. 

4. Πόροι της Σχολικής Επιτροπής είναι: 

α. Η ετήσια επιχορήγηση του Κράτους. 

β. Η ετήσια επιχορήγηση του Δήμου. 

γ. Κάθε είδους προσφορές, δωρεές κληρονομιές και 
κληροδοσίες. 


δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

6. Κάλυψη δαπάνης: 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Λεβα¬ 
δέων ύψους 14.000 ΕΥΡΩ, περίπου για το τρέχον οικονο¬ 
μικό έτος 2002 για δε τα επόμενα οικονομικά έτη θα κυ¬ 
μανθεί στα ίδια επίπεδα. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό του Δήμου σε βάρος του Κ.Α.211.9.01. 

Η απόφαση , αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Ιουνίου 2002 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

-Φ- 

Αριθ. 6345 (7) 

Σύσταση Δημοτικού Νομικού Προσώπου με την επωνυμία 
«Σχολική Επιτροπή 1ου Δημοτικού Σχολείου - Ειδικού 
Σχολείου - 1ου Νηπιαγωγείου Λιβαδειάς» Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την 180/2002 απόφαση του Δημοτικού Συμβουλίου 
Λεβαδέων περί σύστασης Νομικού Προσώπου. 

3. Τις διατάξεις του άρθρου 5 του Ν. 1894/90. 

4. Την 5921/9.9.97 (ΦΕΚ 832/Β/97) απόφαση του Γενι¬ 
κού Γ ραμματέα Περιφέρειας Στερεάς Ελλάδας περί με¬ 
ταβίβασης δικαιώματος υπογραφής με εντολή Γενικού 
Γραμματέα Περιφέρειας στον Διευθυντή Τοπ. Αυτ/σης 
και Δ/σης ως και την 1667/2002 μετεγενέστερη, αποφασί¬ 
ζουμε: 

1. Συνιστάται στο Δήμο Λεβαδέων του Νομού Βοιωτίας 
Νομικό Πρόσωπο με την επωνυμία «Σχολική Επιτροπή 
1ου Δημοτικού Σχολείου - Ειδικού Σχολείου - 1ου Νηπια¬ 
γωγείου του Δήμου Λεβαδέων». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 

Η αμοιβή καθαριστριών. 

Η εκτέλεση έργων για την επισκευή και συντήρηση των 
σχολείων και τον κάθε είδους εξοπλισμού τους. 

Η εισήγηση προς τις αντίστοιχες Δ/νσεις Πρωτ/θμιας 
και Δευτ/θμιας Εκπαίδευσης για τον εφοδιασμό από τον 
Οργανισμό Σχολικών Κτιρίων των σχολείων με έπιπλα και 
εξοπλιστικά είδη και από το Υπουργείο Εθνικής Παιδείας 
και θρησκευμάτων με βιβλία για τις σχολικές βιβλιοθή¬ 
κες. 

Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων και η λήψη κάθε άλλου μέ¬ 
τρου που κρίνεται αναγκαίο για τη στήριξη της διοικητι¬ 
κής λειτουργίας των σχολικών μονάδων. 

3. Το Νομικό Πρόσωπο διοικείται από 7/μελές Διοικητι¬ 
κό Συμβούλιο αποτελούμενο από: 

α. έναν (1) δημοτικό σύμβουλο ως πρόεδρο 

β. τους τρεις (3) διευθυντές των αντίστοιχων σχολικών 
μονάδων 

γ. τους τρεις (3) προέδρους Συλλόγων Γονέων και Κη¬ 
δεμόνων των σχολικών μονάδων. 

Η θητεία του Δ.Σ. ακολουθεί τη δημοτική περίοδο. 

Το Δ.Σ. εκλέγει πρόεδρο και αντιπρόεδρο. 

4. Πόροι της Σχολικής Επιτροπής είναι: 

α. Η ετήσια επιχορήγηση του Κράτους. 

β. Η ετήσια επιχορήγηση του Δήμου. 

γ. Κάθε είδους προσφορές, δωρεές κληρονομιές και 
κληροδοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόε¬ 
δρο. 

6. Κάλυψη δαπάνης: 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Λεβα- 
δέων ύψους 15.300 ευρώ περίπου για το τρέχον οικονο¬ 
μικό έτος 2002 για δε τα επόμενα οικονομικά έτη θα κυ¬ 
μανθεί στα ίδια επίπεδα. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου σε βάρος του Κ.Α. 211.9.01 

Η απόφαση, αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Ιουνίου 2002 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 


Αριθ. 2493 (8) 

Κατάργηση Νομικού Προσώπου με την επωνυμία «Σχολι¬ 
κή Επιτροπή 1ου Δημοτικού Σχολείου 8ου Δημοτικού 
Σχολείου Ειδικού Σχολείου 1ου Νηπιαγωγείου 6ου Νη¬ 
πιαγωγείου στο Δήμο Λεβαδέων» Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την 9062/9.9.1991 απόφαση του Νομάρχη Βοιωτίας 
περί συστάσεως ιδίου Νομικού Προσώπου με την επωνυ¬ 
μία «Σχολική Επιτροπή 1ου Δημοτικού Σχολείου 8ου Δη¬ 
μοτικού Σχολείου Ειδικού Σχολείου 1ου Νηπιαγωγείου 
6ου Νηπιαγωγείου στο Δήμο Λεβαδέων». 

3. Την 87/2002 απόφαση του Δημοτικού Συμβουλίου πε¬ 
ρί «κατάργησης του Δημοτικού Νομικού Προσώπου με 
την επωνυμία Σχολική Επιτροπή 1 ου Δημοτικού Σχολείου 
8ου Δημοτικού Σχολείου Ειδικού Σχολείου 1ου Νηπιαγω¬ 
γείου 6ου Νηπιαγωγείου στο Δήμο Λεβαδέων». 

4. Την 5921/9.9.97 (ΦΕΚ 832/Β/97) απόφαση του Γενικού 
Γ ραμματέα Περιφέρειας Στερεάς Ελλάδας περί μεταβίβα¬ 
σης δικαιώματος υπογραφής με εντολή Γενικού Γ ραμμα¬ 
τέα Περιφέρειας στον Διευθυντή Τοπ. Αυτ/σης και Δ/σης 
ως και την 1667/2002 μετεγενέστερη, αποφασίζουμε: 

Καταργείταιτο Νομικό Πρόσωπο με την επωνυμία «Σχο¬ 
λική Επιτροπή 1ου Δημοτικού Σχολείου 8ου Δημοτικού 
Σχολείου Ειδικού Σχολείου 1ου Νηπιαγωγείου 6ου Νη¬ 
πιαγωγείου στο Δήμο Λεβαδέων», που είχε συσταθεί με 
την 9062/9.9.1991 απόφαση του Νομάρχη Βοιωτίας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λεβα¬ 
δέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Ιουνίου 2002 
Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

θ-ΙΤΙ3ίΙ: \Λ/θΐ3ΙΤΙ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































